Document ID: 32014D0362

KOMISJONI RAKENDUSOTSUS,
13. juuni 2014,
millega muudetakse otsust 2009/109/EÜ ajutise katse korraldamise kohta, mille raames kehtestatakse teatavad piirangud nõukogu direktiivi 66/401/EMÜ alusel söödakultuuridena kasutamiseks ettenähtud seemnesegude turustamise suhtes
(teatavaks tehtud numbri C(2014) 3788 all)
(EMPs kohaldatav tekst)
(2014/362/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, (1) eriti selle artiklit 13a,
ning arvestades järgmist:
(1)
Komisjoni otsuses 2009/109/EÜ (2) on sätestatud ajutise katse korraldamine tähtajaga 31. mai 2014, mille tulemusena lubataks turustada söödakultuuridena kasutamiseks ettenähtud seemnesegusid, mis sisaldavad ka liike, mida ei ole loetletud nõukogu direktiivides 66/401/EMÜ, 66/402/EMÜ, (3) 2002/55/EÜ (4) või 2002/57/EÜ; (5) katse eesmärk on teha kindlaks, kas kõnealused liigid vastavad direktiivi 66/401/EMÜ artikli 2 lõike 1 punkti A lisamise tingimustele.
(2)
Söödakultuuridena kasutamiseks ettenähtud seemnesegude tootmist, sertifitseerimistingimusi ja turul tunnustamist käsitlev teave ei ole piisav, seda on vaja täiendada ja koondada. Seepärast tuleks ajutise katse korraldamise tähtaega pikendada.
(3)
Ajutise katse algusest alates on teadusuuringute ja arendusprojektide tulemusena hakatud uurima mitut muud liiki ja huvi tundma, kuidas neid saaks kasutada seemnesegudes tulevikus. Seepärast peaks kõnealune katse hõlmama ka liike Lathyrus cicera, Medicago doliata ja Trifolium isthmocarpum.
(4)
Käesoleva otsusega ette nähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2009/109/EÜ muudetakse järgmiselt.
1)
Artikkel 1 asendatakse järgmisega:
„Artikkel 1
Reguleerimisese
Selleks et otsustada, kas mõned või kõik allnimetatud liigid tuleks lisada direktiivi 66/401/EMÜ artikli 2 lõike 1 punktis A esitatud söödakultuuride loetellu, korraldatakse liidu tasandil ajutine katse hindamaks, kas järgimisi liike võib turustada seemnesegudena või seemnesegudes: Biserrula pelecinus, Lathyrus cicera, Lotus glaber, Lotus uliginosus, Medicago doliata, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium isthmocarpum, Trifolium michelianum, Trifolium squarrosum, Trifolium subterraneum, Trifolium vesiculosum ja Vicia benghalensis (edaspidi „artiklis 1 osutatud liigid”).”
2)
Artiklis 9 asendatakse sõnad „31. mail 2014” sõnadega „31. mail 2016”.
3)
I lisa tabelisse tehakse järgmised kanded:
1
2
3
4
5
6
7
„Lathyrus cicera
80
95
1,0
(c), (d), (e)
25
1 000
Medicago doliata
70
98
2,0
(c), (d), (e)
10
100
Trifolium isthmocarpum
70 (sealhulgas kõvad seemned)
98
1,0
(c), (d), (e)
10
100”
Artikkel 2
Käesolev otsus on adresseeritud liikmesriikidele.
Brüssel, 13. juuni 2014

Labels: 7
3
17
6